སྐུ་འཕྲེང་གཉིས་པ་ཀླུ་ཚང་དགོན་དུ་སློབ་གཉེར་ལ་བྱོན་ནས་ཕྱིར་རང་དགོན་དུ་སྒོ་མང་ཡིག་ཆའི་སྟེང་འཆད་ཉན་བཙུགས།སྐུ་འཕྲེང་གསུམ་པ་མཆོག་ཀྱང་ཀླུ་ཚང་དགོན་ཆེན་དུ་སློབ་གཉེར་ལ་བྱོན་ནས་སྨིན་བྱེད་དབང་དང་གྲོལ་བྱེད་ཁྲིད་རྒྱབ་བརྟེན་ཚད་མ་ལ་སོགས་ལ་ཐུགས་གཞོལ་ཏེ་བཞུགས་པ་འདི་བཞིན་སྐུ་འཕྲེང་རིམ་བྱོན་གྱིས་ཐོས་བསམ་ཚེ་ལ་དྲིལ་ཏེ་དགོན་པ་རང་གི་བཅའ་ཡིག་ཇི་ལྟ་བཞིན་ཆོས་སྡེ་འདི་ཉིད་ལེགས་པར་བསྐྱངས་དང་སྐྱོང་བཞིན་པ་ལ་དགོན་པའི་ལྷ་སྡེ་གཙོ་བོ་ཐར་ཤུལ་སྡེ་དང་།སྟོང་འཁོར་སྡེ།མཆོད་རྟེན་སྡེ།བདུད་ཤུལ་སྡེ།སྒོ་མེ་ཆོས་རྗེ་མ་དང་སྒོ་མེ་ཉིན་ཆུ་མ།དཔལ་ཁ་ཕྱི་ནང་གི་སྒོ་མེ་དང་ཤ་སྦྲང་ཆུ་ཆ་ཧྲོང་བོ་ལྔ་རྒྱ་མ་སོགས་ཀྱིས་རྒྱབ་སྐྱོར་མཐུན་སྦྱོར་ལ་བརྟེན་འདུ་ཁང་ཀྭ་བརྒྱ་མ་དང་།མཆོད་ཁང་ཉིས་ཐོག་གྱན་ཉི་ཤུ་ཅན་གཅིགམགོན་ཁང་ཉིས་ཐོག་ཅན་གྱན་ཉི་ཤུ།ཐར་ཤུལ་བྱམས་ཁང་ཆེན་མོ།དགེ་རྒན་ནང་ཆེན།སྐུ་ཕྱོགས་ཐར་ཤུལ་ནང་ཆེན།ཨ་ལགས་སོ་མའི་ནང་ཆེན།ཐར་ཤུལ་ཁྲི་རྒན་ནང་ཆེན།ཐར་ཤུལ་ཞབས་དྲུང་ནང་ཆེན་བཅས་བླ་བྲང་ལྔ་དང་གྲྭ་ཤག་བཞི་བཅུ་ལྷག་ཡོད།